Pakistan verneder Proteas | Nuus24
Pakistan verneder Proteas 2013-03-03 18:51
Centurion – Die Proteas is Sondag met 95 lopies deur Pakistan in die tweede t20-wedstryd op SuperSport-park in Centurion verslaan.Die besoekers het 195/7 in hul toegelate 20 boulbeurte aangeteken voordat hulle die tuisspan vir slegs 100 lopies uitgeboul het, Suid-Afrika se laagste telling ooit in 'n t20-wedstryd.Pakistan het die reeks met 1-0 beklink nadat die eerste t20-kragmeting in Durban Vrydag weens reën afgelas is.Mohammed Hafeez is as die Speler van die Wedstryd aangekondig.Hafeez, wat ook 'n briljante 86 lopies aangeteken het, het saam met Umar Gul die Proteas met syfers van 3/25 en 5/6 stukkend geboul. Lees verder.Vir die jongste sportnuus volg Nuus24Sport op Twitter.– Sport24